Coba ceritain soal City Radio dalam bahasa melayu

City Radio (Best 103.9) merupakan stesen radio berbahasa Melayu dan inggeris di Malaysia di bawah kendalian Add On Radio Network iaitu anak syarikat kepada Add On Media Network. City Radio (Best 103.9) mula beroperasi pada tahun 1995 melalui siaran shortwave. Ketika itu, ia menggunakan nama Radio Ibu Kota. Bermula 1996, mutu siarannya telah dipertingkatkan kepada FM Stereo dengan penjenamaan semula ke Radio Komunikasi Antarabangsa (RICA) sehingga tahun 2001. Ia bersiaran dari Studio A, Nico's Communications, Petra Jaya, Kuching. Selepas itu, siarannya dialihkan ke Internet sahaja apabila ditukar nama ke City Radio (Best 103.9FM). Bermula 2007, ia mula aktif semula dengan penjenamaan semula logo baru dan tagline "Yang Terbaik, Hanya Untukmu" yang pastinya akan memenuhi citarasa pendengar 15 hingga 45 tahun. Ia kini bersiaran ke seluruh pelusuk dunia dari Studia A, Add On Radio di Petaling Jaya, Malaysia.

City Radio juga merupakan satu-satunya stesen radio internet komuniti pertama Malaysia. Ia memulakan siarannya selama 24 jam dengan pelbagai segmen yang menarik dan lebih memfokuskan kepada lagu-lagu hiburan terutama sekali daripada artis tempatan.

Dengan kemajuan teknologi dan permintaan ramai, kini ia memfokuskan kepada gaya persembahan yang baru dan unik iaitu mengetengahkan ciri-ciri negeri Sarawak. Bermula Oktober 2008, ia beroperasi di bawah jenama Radio Kamek.